Kohútka

Kohútka (Javorníky – Púchov. Turistická mapa. 1 : 50 000. Harmanec: VKÚ, a. s.Podrobný autoatlas – Slovenská republika 1 : 100 000. Harmanec: VKÚ, a. s., 2008. ISBN 978-80-8042-509-8, s. 10) je vrch Javorníkov, situovaný na slovensko-českej hranici. Vrcholové oblasti najmä na moravskej strane zaberá rekreačné a lyžiarske stredisko s viacerými chatami.

 Polohopis 
Vrch sa nachádza v severozápadnej časti pohoria, na severnom okraji geomorfologického podcelku Vysoké Javorníky. Slovenská časť na južnom úpätí prináleží k obci Lazy pod Makytou v okrese Púchov, severné svahy patria do chotára Nového Hrozenkova v okrese Vsetín. Priamo pod vrchol vedú prístupové cesty tak zo slovenskej (cez Lazy pod Makytou), ako aj moravskej strany (cez Nový Hrozenkov). Južné svahy odvodňujú prítoky Bielej vody, severné svahy odvodňuje potok Vranča, ústiaci do Vsetínskej Bečvy.

 Ochrana prírody 
Horský masív leží v Chránenej krajinnej oblasti Kysuce.

 Turizmus 
Vrcholová časť Kohútky s rekreačnou oblasťou patrí medzi turisticky najatraktívnejšie lokality regiónu. Lyžiarske stredisko a množstvo ubytovacích kapacít s ponukou voľnočasových a športových aktivít sem lákajú návštevníkov počas celého roka. Prístup autom zjednodušuje prístup do strediska tak slovenským, ako aj českým návštevníkom a turistom. 

 Prístup 
Najjednoduchší prístup vedie asfaltovou cestou cez osadu Čertov, miestnu časť Lazov pod Makytou, resp. z moravskej strany cez Nový Hrozenkov. Vrcholom vedie  červeno značená Javornícka magistrála (Makyta – Kohútka – Veľký Javorník), na ktorú sa v blízkom okolí pripájajú:

  žltá trasa z osady Čertov (Lazy pod Makytou)
  žltá trasa z obce Nový Hrozenkov 
  zelená trasa z osady Čertov cez rázcestie Portáš
  modrá trasa z osady Stolečné (Horná Mariková) cez rázcestie Portáš

Okrem vyznávačov pešej turistiky oblasť vyhľadávajú i cykloturisti a v zimnom období vedie hrebeňom pohoria vyhľadávaná bežkárska stopa, ktorá rozširuje možnosti lyžiarskeho strediska.

 Referencie 

 Pozri aj 
 Chránená krajinná oblasť Kysuce
 Zoznam vrcholov v Javorníkoch

 Iné projekty 

 Externé odkazy 
 Skocentrum Kohútka 

Kategória:Vrchy v Javorníkoch
Kategória:Tisícovky na Slovensku
Kategória:Vrchy v okrese Púchov
Kategória:Vrchy pod 1000 metrov na Slovensku
Kategória:Vrchy pod 1000 metrov v Česku